เงินบาทเปิด 35.72/73 อ่อนค่าตามภูมิภาค-ปัจจัยในปท. กรอบ 35.70-35.80
เงินบาทเปิดตลาดที่ระดับ 35.72/73 บาท/ดอลลาร์ จากเย็นวันศุกร์ที่ปิดตลาด 35.66 บาท/ดอลลาร์
24 ส.ค. 2558

นักบริหารเงิน เปิดเผยว่า เงินบาทเปิดตลาดที่ระดับ 35.72/73 บาท/ดอลลาร์ จากเย็นวันศุกร์ที่ปิดตลาด 35.66 บาท/ดอลลาร์
“เงินบาทยังคงอ่อนค่าต่อเนื่องตามภูมิภาคและปัจจัยต่างๆในประเทศ ทั้งการปรับคณะรัฐมนตรี เหตุการณ์ระเบิด  ในโซนเอเชียแปซิฟิคค่อนข้างอ่อนค่ากันถ้วนหน้า สิงคโปร์ ริงกิต เยนวันนี้แข็งค่าในรอบหลายสัปดาห์ลงไปแตะ 121 เยน/ดอลลาร์ ส่วนยูโรมีสิทธิ์แตะ 1.15 ดอลลาร์/ยูโร” นักบริหารเงิน กล่าว
สำหรับเงินบาทยังมีทิศทางอ่อนค่าต่อเนื่อง โดยประเมินกรอบการเคลื่อนไหวของเงินบาทในวันนี้ไว้ระหว่าง 35.70-35.80 บาท/ดอลลาร์